**NACRT**

Na temelju članka 37. stavka 6. Zakona o zaštiti pučanstva od zaraznih bolesti („Narodne novine“, br. 79/07, 113/08, 43/09, 130/17 i 114/18), ministar zdravstva donosi

**PRAVILNIK**

**O IZMJENAMA I DOPUNAMA PRAVILNIKA O NAČINU I PROGRAMU STJECANJA POTREBNOG ZNANJA O ZDRAVSTVENOJ ISPRAVNOSTI HRANE**

**Članak 1.**

U Pravilniku o načinu i programu stjecanja potrebnog znanja o zdravstvenoj ispravnosti hrane („Narodne novine“, broj 116/18), u članku 3. stavku 2. iza riječi: „prehrambeno-prerađivačka“, dodaje se zarez, a riječ: „zanimanja“ zamjenjuje se s riječi: „trgovačka“.

**Članak 2.**

U članku 4. stavku 6. iza riječi: „ugostiteljstvu“, dodaju se riječi: „i/ili trgovini“.

**Članak 3.**

U članku 6. stavak 2. mijenja se i glasi:

„(2) Osobe koje rade u objektima dvojne djelatnosti iz članka 5., stavaka 8. do 15. ovoga Pravilnika i stavka 1. ovoga članka polažu tečaj po proširenom programu.“.

**Članak 4.**

U članku 8. stavak 1. mijenja se i glasi:

„(1) Predavači koji predaju na tečaju, odnosno provode edukaciju polaznika moraju imati završen sveučilišni diplomski studij ili specijalistički diplomski studij medicine - specijalist epidemiologije, sanitarnog inženjerstva, prehrambenog inženjerstva, biokemijskog inženjerstva, nutricionizma ili biotehnologije.“.

**Članak 5.**

U članku 10. stavak 3. mijenja se i glasi:

 „(3) Ispitna komisija za provjeru znanja osoba koje rade u objektima pod sanitarnim nadzorom utvrđene posebnim propisima o hrani sastoji se od tri člana od kojih je jedan državni službenik s najmanje pet godina radnog iskustva na poslovima sanitarne inspekcije - predsjednik komisije, a ostala dva člana određuje zdravstvena ustanova sukladno članku 8.

stavku 1. ovoga Pravilnika.“.

U stavku 4. riječi: „od kojih je jedan doktor medicine iz članka 8. stavka 2. ovoga Pravilnika“ zamjenjuju se s riječima: „sukladno članku 8. stavku 1. ovoga Pravilnika.“.

**Članak 6.**

Prilog IV. zamjenjuje se novim Prilogom IV. koji se nalazi u privitku ovoga Pravilnika i čini njegov sastavni dio.

**Članak 7.**

Članove ispitne komisije iz članka 5. ovoga Pravilnika ravnatelj imenuje u roku od 15 dana od dana stupanja na snagu ovoga Pravilnika.

**Članak 8.**

Dosadašnja ispitna komisija nastavlja s radom do dana imenovanja članova iz članka 7. ovoga Pravilnika.

**Članak 9.**

Ovaj Pravilnik stupa na snagu osmoga dana od dana objave u „Narodnim novinama“,

KLASA:

URBROJ:

Zagreb,

 MINISTAR

                                                                        prof. dr. sc. Milan Kujundžić, dr. med.

REPUBLIKA HRVATSKA

NAZIV USTANOVE KOJA POTVRDU IZDAJE……………………………………………

POTVRDA

Broj evidencije: ……. /……. godina

………………………………………………………………………………….……………

(prezime, ime oca/majke i ime)

rođen/a: ……........................... u ………………………………………………........……...

 (dan, mjesec i godina) (mjesto, država)

Položio je dana …………..pred Ispitnom komisijom

………………………………………………………………………………………………

 (naziv zdravstvene ustanove)

i dokazao uspješnost stečenog znanja o zdravstvenoj ispravnosti hrane i osobnoj higijeni osoba koje rade u proizvodnji i prometu hrane po osnovnom/proširenom programu, čime je dokazao-la da je stekao-la potrebno znanje za rad u prometu i proizvodnji hrane.

 U…………………..……., ……….……………..….

 (naziv mjesta) (dana (datum))

 Članovi komisije i žig ustanove:

|  |
| --- |
|  Predsjednik……………………  |
|  Član..………………………….. |
|  Član…....……………………… |

**PRILOG IV.**